Ärme räägi praegu reaalsusest ega tunnetusteooriast! Vaatleme lihtsaid asju - neid, mis esinevad  tavalises kultuuriruumis. Meil on alati võimalus näha sündmusi kahel viisil. Esimesel juhul saame konstateerida vaid sündmuse fakti kui sellist, teisel juhul peame oskama sümboleid lahti mõtestada. Kõige lihtsama näitena võiks tuua malemängu. Kui reegleid ei teata, või veel parem, kui ei teata, et selles mõttetus kordamööda nuppude liigutamises on üldse mingeid reegleid, siis jääb see sümboolne maailm täiesti arusaamatuks.